בס"ד

למה חתונה?

במנגינת "העלה והתולעת"

יושב בחור בין דפי ספרים

עוד לא התחילו כלל בירורים

ולפתע הוא נפגש

ולחתונה גלש

עומד צדיק שם ומתפלא

ושואל ומתקשה

אמור נא מדוע ועל מה,

הושלכת לחתונה.

והחתן לצדיק עונה

לא אני כאן הממונה

אבי לפתע פתאום נלחץ

בנישואי חפץ!

אבי החתן הממונה

אולי תתן לי מענה

מדוע לפתע אתה נלחץ

ולחתונה מיד רץ?

ואבי החתן לצדיק עונה

לא אני כאן הממונה

אשתי לפתע פתאום חשבה

ולפגישה היא סחבה.

אמא אמא הממונה,

אולי תענה תתני לי נא

מדוע לפתע פתאום חשבת

ואת בעלך סחבת?

והאם לצדיק עונה

לא אני כאן הממונה

השדכן הציע הצעה

לא עכבתי את התשובה!

שדכן, שדכן הממונה

אולי תתן לי מענה

מדוע על אמא תצוה

לבנות לבנה נווה!?

והשדכן לצדיק עונה

לא אני כאן הממונה

בורא עולם הגדול והנורא

לעשות זאת לי הורה!

בורא עולם שליט עליון

אולי תסביר לי בהיגיון

עולל קטן זה מפני מה

הושלך לחתונה?

והבורא הוא בכבודו

מסביר לצדיק ברוב חסדו

לסמינר מיד עלה

ומה ששם גילה...

תלמידה יושבת שם בכיתה

מחכה כבר ללכת לביתה

על הכיסא היא ישבה

ובקושי רב נשמה.

להעתיק לא עלה בידה

כי המורה עליה התמקדה

וקראה אלי: בורא רחמן

שלח לי את החתן!

מיד הוריתי לשדכן

את הבחור בעיניו בחן

האם על המשפחה חשבה

את בעלה היא סחבה.

והחתן לפגישה הלך

כי אביו אותו שלח,

וכשחזר מיד הורה

אני הולך לחתונה

את הכלה ראו כולם

וכבר הזמינו את האולם

ואת הלימודים בסמינר,

החליפו בסינר... ☺